CELEX: 32010R0462
Language: lv
Date: 2010-05-27 00:00:00
Title: Komisijas Regula (ES) Nr. 462/2010 ( 2010. gada 27. maijs ), ar ko 2010. kvotas gadam izsludina konkursu par ievedmuitas nodokļa samazinājumu trešo valstu izcelsmes kukurūzas importam Spānijā

28.5.2010   
            
            
               LV
            
            
               Eiropas Savienības Oficiālais Vēstnesis
            
            
               L 129/58
            
         KOMISIJAS REGULA (ES) Nr. 462/2010
   (2010. gada 27. maijs),
   ar ko 2010. kvotas gadam izsludina konkursu par ievedmuitas nodokļa samazinājumu trešo valstu izcelsmes kukurūzas importam Spānijā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 144. panta 1. punktu saistībā ar tās 4. pantu,
   tā kā:
   
               (1)
            
            
               Ievērojot Kopienas starptautiskās saistības daudzpusējo tirdzniecības sarunu Urugvajas kārtas satvarā (2), Kopiena ir apņēmusies Spānijā importēt noteiktu kukurūzas daudzumu.
            
         
               (2)
            
            
               II nodaļā Komisijas 2008. gada 18. decembra Regulā (EK) Nr. 1296/2008, kas apstiprina noteikumus, ar kādiem var iesniegt pieteikumus par tarifa kvotām kukurūzas un sorgo importam Spānijā un kukurūzas importam Portugālē (3), ir izklāstīti īpaši noteikumi par ievedmuitas nodokļa samazināšanu, lai nodrošinātu, ka šīs regulas 1. panta 1. un 2. punktā minētie daudzumi tiek faktiski importēti.
            
         
               (3)
            
            
               Ņemot vērā tirgus apstākļus Spānijā 2010. gadā, ir vēlams izsludināt konkursu par kukurūzas ievedmuitas nodokļa samazinājumu, lai tādējādi pilnībā izmantotu importa kvotu.
            
         
               (4)
            
            
               Ar Komisijas Regulu (EK) Nr. 676/2009 (4) izsludināja konkursu par ievedmuitas nodokļa samazinājumu trešo valstu izcelsmes kukurūzas importam Spānijā līdz 2009. gada 17. decembrim. Ar Komisijas Regulu (EK) Nr. 1292/2009 (5) konkursa termiņu pagarināja līdz 2010. gada 27. maijam. Tāpēc Regula (EK) Nr. 676/2009 ir jāatceļ.
            
         
               (5)
            
            
               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   1.   Ar šo izsludina konkursu par Regulas (EK) Nr. 1234/2007 136. pantā minētā nodokļa samazinājumu attiecībā uz kukurūzu, ko importē Spānijā.
   2.   Piemēro Regulas (EK) Nr. 1296/2008 noteikumus.
   2. pants
   Konkurss ir spēkā līdz 2010. gada 16. decembrim. Konkursa laikā tiek organizētas vairākas konkursa kārtas, kurām piedāvājumu iesniegšanas datumi noteikti konkursa paziņojumā.
   3. pants
   Saskaņā ar šo konkursu izdotās importa licences ir derīgas piecdesmit dienas no to izdošanas dienas Regulas (EK) Nr. 1296/2008 11. panta 4. punkta nozīmē.
   4. pants
   Ar šo atceļ Regulu (EK) Nr. 676/2009.
   5. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 1. jūnija.
   Tā zaudē spēku 2010. gada 16. decembrī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 27. maijā
      
         
            Komisijas vārdā, priekšsēdētāja vārdā –
         
            Komisijas loceklis
         
         Dacian CIOLOŞ
      
   
   
      (1)  OV L 299, 16.11.2007., 1. lpp.
   
      (2)  OV L 336, 23.12.1994., 22. lpp.
   
      (3)  OV L 340, 19.12.2008., 57. lpp.
   
      (4)  OV L 196, 28.7.2009., 6. lpp.
   
      (5)  OV L 347, 24.12.2009., 22. lpp.